****

|  |  |
| --- | --- |
| **Naziv obveznika:** VIDRA-Agencija za regionalni razvoj Virovitičko-podravske županije | **Broj RKP-a:** 43896 |
| **Sjedišta obveznika:** Augusta Šenoe 1, Virovitica | **Matični broj:** 02446774 |
| **Razina:** 21 | **OIB:** 62056168103 |
| **Razdjel:** 0 | **Šifra djelatnosti prema NKD-u 2007.:** 7022 |

**BILJEŠKE UZ FINANCIJSKE IZVJEŠTAJE   
VIDRA-Agencije za regionalni razvoj Virovitičko-podravske županije  
za razdoblje od 01.01. do 31.12.2024. godine**

**Bilješke uz Obrazac: Izvještaj o prihodima i rashodima, primicima i izdacima**

**Bilješka broj 1 – vezana uz šifru 6**

Prihodi poslovanja za razdoblje 01.01. do 31.12.2024. godine iznose 997.213,69 eura što je povećanje za 29,2% u odnosu na iznos u istom razdoblju prethodne godine. Viši prihodi rezultat su kraja provedbe i plaćanja za projekat Tehničke pomoći VIDRA-TEC 2 te doznačavanja zadnjeg dijela sufinanciranja 50% projekta VIDRA-TEC 2 putem Fonda za sufinanciranje. Također, započela je provedba projekta Tehničke pomoći VIDRA-TEC 3, te su u 2024. godini doznačeni iznosi po 2 zahtjeva za isplatom sredstava.

**Bilješka broj 2 – vezana uz šifru 63**

Pomoći iz inozemstva i od subjekata unutar općeg proračuna iznose 593.358,97 eura što je povećanje za 25,7% prihoda istog razdoblja prethodne godine. Razlog povećanja ovih prihoda je već spomenutio sufinanciranje projekta Tehničke pomoći VIDRA-TEC 2 iz Fonda za sufinanciranje u iznosu 64.278,93 eura.

**Bilješka broj 3 – vezana uz šifru 636**

Razlog nastanka navedenog prihoda u iznosu od 64.278,93 eura jest doznačavanje sredstava po završetku projekta Tehničke pomoći VIDRA-TEC 2 iz Fonda za sufinanciranje.

**Bilješka broj 4 – vezana uz šifru 638**

Pomoći temeljem prijenosa EU sredstava iznose 529.080,04 eura te su povećani u odnosu na prethodnu godinu za 12,1% . Odnose se na doznaku za zadnji ZNS br. 18 projekta Tehničke pomoći VIDRA-TEC 2 (ukupno 144.753,78 eura) i dvije doznake po zahtjevima za isplatu po Sporazumu o dodijeli bespovratnih sredstava u ukupnom iznosu od 383.186,26 eura. Preostali iznos od 1.140,00 eura odnosi se na refundaciju MRRFEU za troškove službenih putovanja po projektu Poboljšano strateško planiranje na regionalnoj i lokalnoj razini u Hrvatskoj čiji je nositelj samo ministarstvo.

**Bilješka broj 5 – vezana uz šifru 67**

Prihodi iz nadležnog proračuna i od HZZO-a na temelju ugovornih obveza iznose 402.307,51 euro što je za 35,3% više nego u istom razdoblju prethodne godine. Do povećanja prihoda iz nadležnog proračuna došlo je zbog povećanja materijalnih rashoda za zaposlene.

**Bilješka broj 6 – vezana uz šifru 683**

Ostali prihodi u 2024. godini iznose 1.547,21 euro i odnose se na ispravke krivo obračunatih doprinosa za staž s povećanim trajanjem i ispravke obračuna i JOPPD obrazaca te doznačenog povrata po navedenim ispravcima iz državnog proračuna.

**Bilješka broj 7 – vezana uz šifru 3**

Rashodi poslovanja iznose 899.098,04 eura što je povećanje za 12,3% u odnosu na prethodnu godinu.

**Bilješka broj 8 – vezana uz šifru 31**

Rashodi za zaposlene iznose 740.336,59 eura te su povećani za 12,2% u odnosu na isto razdoblje prethodne godine zbog povećanja osnovice za obračun plaće i povećanja koeficijenata u 2024. godini te zbog povećanja ostalih rashoda za zaposlene.

**Bilješka broj 9 – vezana uz šifru 312**

Ostali rashodi za zaposlene iznose 70.190,12 eura i za 60,9% su veći nego u istom razdoblju prethodne godine. Povećanje se odnosi na nešto veće iznose nagrada za radne rezultate, više isplaćenih jubilarnih nagrada te obračunate naknade za smrt užeg člana obitelji te dvije obračunate naknade za novorođenče.

**Bilješka broj 10 – vezana uz šifru 313**

Doprinosi na plaće iznose 77.286,25 eura te su za 10,1% veći u odnosu na prethodno razdoblje. Blago povećanje je rezultat povećanja osnovice i koeficijenata za obračun plaće.

**Bilješka broj 11- vezana uz šifru 32**

Materijalni rashodi iznose 158.741,27 eura te su veći za 12,5% u odnosu na rashode prethodne godine. Povećanje rashoda očituje se u povećanim troškovima zbog ulaganja u tekuće i investicijsko održavanje građevinskih objekata i rashoda za računalne usluge.

**Bilješka broj 12 – vezana uz šifru 3211**

Rashodi za službena putovanja iznose 11.391,27 eura što je za 7,2% manje rashoda razdoblja prethodne godine, a razlog smanjnjenja jest manji broj održanih studijskih putovanja iz projekata u provedbi.

**Bilješka broj 13 – vezana uz šifru 3212**

Naknade za prijevoz, za rad na terenu i odvojen život iznose 17.711,00 eura te su za 27,1% manji od rashoda u istom periodu prethodne godine, a razlog smanjenja su niži iznosi naknada za prijevoz na posao i s posla zbog uvođenja autobusnih linija i uvođenja novog cjenika za obračun troškova prijevoza te se kroz cijelu godinu obračunava po navedenom cjeniku.

**Bilješka broj 14 – vezana uz šifru 322**

Rashodi za materijal i energiju iznose 13.681,40 eura te su se smanjili za 10,6% u odnosu na isto razdoblje prethodne godine. Razlog smanjenja jest smanjenje troškova uredskog materijala i energije (plin i električna energija).

**Bilješka broj 15 – vezana uz šifru 3225**

Sitan inventar i auto gume u 2024. godini iznose 950,54 eura što je povećanje za 381,60%, a odnosi se na nabavu 2 seta auto guma.

**Bilješka broj 16 – vezana uz šifru 323**

Rashodi zausluge iznose 101.428,96 eura i povećali su se za 32,0% u odnosu na prethodnu godinu zbog povećanja ulaganja u tekuće i investicijsko održavanje građevinskih objekata, što uključuje troškove ulaganja u obnavljanje parketa, vanjskih i unutarnjih drvenih vrata i bojanje zidova u ukupnom iznosu 51.851,25 eura. Veliko smanjenje troškova zakupnina i najamnina (73,4%) nastalo je kao rezultat povratka izaslane radnice iz Bruxelles te prestanka plaćanaja najma stana. Veći iznosi komunalnih usluga odnose se na prenošenje obveze plaćanja komunalnog doprinosa sa osnivača Virovitičko-podravske županije na VIDRA-u za zgradu u ulici Augusta Šenoe 1. Veće povećanje troškova vidljivo je i kod računalnih usluga koje se odnosi na trošak implementacije novog računovodstvenog programa zbog uvođenja zajedničke glavne knjige proračuna i obuke za rad na istima te ažuriranja postojećeg računovodstvenog programa s obzirom na uvedene promijene i trošak održavanja računala i mrežnog sustava od svibnja 2024. godine.

**Bilješka broj 17 – vezana uz šifru 329**

Ostali nespomenuti rashodi poslovanja iznose 9.810,63 eura te su povećani za 6,7% u odnosu na prethodnu godinu. Najveće smanjenje očituje se u trošku reprezentacije koji se smanjio za 88,9% u odnosu na prethodno razdoblje, a rezultat je završetka trajanja izaslanja radnice u Predstavništva Slavonije, Baranje i Srijema u Bruxellesu te manjeg broja događanja. Povećanje troška se očituje i kroz povećanje troška za premije osiguranja za 53,6% u odnosu na prethodnu godinu, a rezultat je kupovine novog automobila za koji su se ugovorile police za obvezno auto osiguranje i kasko osiguranje i nešto većih iznosa premija osiguranja za zaposlenike zbog promejne u strukturi i dobi zaposlenika.

**Bilješka broj 18 – vezana uz šifru 34**

Financijski rashodi su se smanjili za 76,0% i iznose 20,18 eura i odnose se samo na negativne tečajne razlike i zatezne kamate.

**Bilješka broj 19 – vezana uz šifru X001**

U 2024. godini ostvaren je višak prihoda poslovanja u iznosu 98.115,65 eura (razlika između prihoda poslovanja 997.213,69 eura i rashoda poslovanja 899.098,04 eura).

**Bilješka broj 20 – vezana uz šifru 4**

Rashodi za nabavu nefinancijske imovine iznose 36.367,50 eura i odnose se na nabavu uredske opreme i namještaja u iznosu 3.370,63 eura, komunikacijske opreme u iznosu 1.216,70 eura,uređaja u iznosu 654,30 eura i službenog automobila u iznosu od 31.125,87 eura.

**Bilješka broj 21 – vezana uz šifru X004**

Ukupan višak prihoda iznosi 61.748,15 eura, odnosno višak prihoda poslovanja od 98.115,65 eura umanjen je za manjak prihoda od nefinancijske imovine u iznosu od 36.367,50 eura.

**Bilješka broj 22 – vezana uz šifru X006**

Višak prihoda i primitaka raspoloživ u sljedećem razdoblju iznosi 114.453,71 euro što je povećanje za 117,2% u odnosu na prethodnu godinu. Sastoji se od prenesenog viška iz prethodnih razdoblja u iznosu 52.705,56 eura te je uvećan za višak prihod poslovanja u 2024. godini u iznosu 98.115,65 eura te umanjen za manjak prihoda od nefinancijske imovine iz 2024. godine u iznosu 36.367,50 eura.

**Bilješke uz Obrazac: Izvještaj o obvezama**

**Bilješka broj 1 – vezana uz šifru V001**

Stanje obveza na početku izvještajnog razdoblja (od 01.01.2024. godine) iznosi 54.957,72 eura što odgovara stanju na kraju prethodnog izvještajnog razdoblja (31.12.2023. godine)

**Bilješka broj 2 – vezana uz šifre V002 do N24**

Povećanje obveza u izvještajnom razdoblju iznosi 956.466,00 eura, a odnosi se na povećanje obveza za rashode poslovanja u iznosu 920.098,50 eura (obveze za zaposlene 734.904,10 eura, obveze za materijalne rashode 166.184,59 eura, obveze za financijske rashode 6,52 eura, ostale tekuće obveze 19.003,29 eura) i obveze za nabavu nefinancijske imovine 36.367,50 eura.

**Bilješka broj 3 – vezana uz šifre V004 do P24**

Podmirene obveze u izvještajnom razdoblju iznose 946.814,50 eura, a odnose se na podmirene obveze za rashode poslovanja u iznosu 910.447,00 eura (od toga obveze za zaposlene 723.575,91 euro, obveze za materijalne rashode 165.133,76 eura, obveze za financijske rashode 6,52 eura i ostale tekuće obveze 21.730,81 euro) te podmirene obveze za nabavu nefinancijske imovine u iznosu od 36.367,50 eura.

**Bilješka broj 4 – vezana uz šifru V006**

Stanje obveza na kraju izvještajnog razdoblja iznosi 64.609,22 eura te se odnosi na nedospjele obveze za plaću za prosinac 2024. godine i materijalne rashode čije je dospijeće u siječnju 2025. godine.

**Bilješka broj 5 – vezana uz šifru V010**

Međusobne obveze subjekata općeg proračuna iznose 250,35 eura i odnose se na obveze proračunskih korisnika za povrat u proračun, odnosno za refundacije bolovanja na teret HZZO-a.

**Bilješke uz Obrazac: Izvještaj o promjenama u vrijednosti i obujmu imovine i obveza**

**Bilješka broj 1 – vezana uz šifru P016**

U 2023. godini izvršen je popis imovine kako bi se rashodovala i uništila imovina koja je zastarjela ili potrgana te se više ne može koristiti čime je na uništenje dat i uredski namještaj koji je još uvijek imao knjigovodstvenu vrijednost. Rezultat toga je smanjenje u obujmu nefinancijske imovine u iznosu 86,72 eura koliko je iznosila knjigovodstvena vrijednost navedenog uredskog namještaja.

**Bilješke uz Obrazac: Izvještaj o rashodima prema funkcijskoj klasifikaciji**

**Bilješka broj 1**

U obrazac RAS-funkcijski prema funkcijskoj se klasifikaciji razvrstavaju ukupni rashodi i izdaci u iznosu 935.465,54 eura i svrstani su u ekonomske poslove (šifra 04), odnosno Ekonomske poslove koji nisu drugdje svrstani (šifra 049).

**Bilješke uz Obrazac: Bilanca**

**Bilješka broj 1 – vezana uz šifru B001 i B003**

Vrijednost imovine na dan 31.12.2024. godine (šifra B001) i obveza i vlastitih izvora (šifra B003) iznosi 504.120,53 eura što je za 21,5% više u odnosu na prethodnu godinu.

**Bilješka broj 2 – vezana uz šifru B002**

Vrijednost nefinancijske imovine iznosi 304.733,67 eura što je povećanje za 5,5% imovine od prethodne godine, a sastoji se od neproizvedene dugotrajne imovine u iznosu od 217.681,30 eura te proizvedene dugotrajne imovine u iznosu 87.052,37 eura. Povećanje je, najvećim dijelom, nastalo zbog kupovine službenog automobila.

**Bilješka broj 3 – vezana uz šifru 1**

Vrijednost financijske imovine iznosi 199.386,86 eura što je 58,2% više od financijske imovine prethodne godine i odnosi se na ostala potraživanja u iznosu od 8.047,73 eura i potraživanja za prihode poslovanja u iznosu 191.339,13 eura.

**Bilješka broj 4 – vezana uz šifru 16**

Potraživanja za prihode poslovanja iznose 191.339,13 eura i odnose se na potraživanja proračunskih korisnika za sredstva uplaćena u nadležni proračun, a sastoje se od doznačenih iznosa po projektima tehničke pomoći od MRRFEU.

**Bilješka broj 5 – vezana uz šifru 2**

Obveze na dan 31.12.2024. iznose 64.609,22 eura što je povećanje za 17,6% u odnosu na obveze u prethodnoj godini. Obveze za zaposlene iznose 59.461,57 eura (plaća za prosinac 2024. godine), obveze za materijalne rashode 4.897,30 eura za prosinac 2024. godine s dospijećem u siječnju 2025. godine i ostale tekuće obveze 250,35 eura što se odnosi na obvezu za povrat refundacije za bolovanja na teret HZZO za listopad i studeni 2024. godine.

**Bilješka broj 6 – vezana uz šifru 9**

Vlastiti izvori iznose 439.511,31 euro i povećali su se za 22,1% u odnosu na prethodnu godinu, a najvećim dijelom kao rezultat povećanja viška prihoda poslovanja.

**Bilješka broj 7 – vezana uz šifru 92211**

Višak prihoda poslovanja iznosi 114.453,71 euro što je povećanje za 117,2% u odnosu na prihode prethodne godine. Višak prihoda poslovanja detaljnije je opisan u Bilješci broj 22 uz Izvještaj o prihodima i rashodima, primicima i izdacima.

**Bilješka broj 8 – vezana uz šifru 991**

U izvanbilančnim zapisima evidentirano je 453.116,29 eura kako slijedi:

* tuđa imovina na korištenju (zgrada na adresi Augusta Šenoe 1) u vrijednosti 370.828,15 eura
* instrumenti osiguranja plaćanja – primljene bjanko zadužnice u iznosu 13.272,28 eura
* instrumenti osiguranja plaćanja – izdane bjanko zadužnicu se iznosu 69.015,86 eura.

**Obvezna bilješka uz Bilancu: Popis ugovornih odnosa i slično koji uz ispunjenje određenih uvjeta mogu postati obveza ili imovina**

Ukupna vrijednost izdanih instrumenata osiguranja je 69.015,86 eura prema evidenciji kako slijedi:

|  |  |  |  |
| --- | --- | --- | --- |
| **R.br.** | **Vrsta izdanih instrumenata osiguranja** | **Broj izdanih instrumenata osiguranja** | **Ukupna vrijednost u kunama** |
| 1. | Bjanko zadužnica | 3 | 69.015,86 |
|  | **UKUPNO:** | **3** | **69.015,86** |

Ukupna vrijednost primljenih vrijednosnih papira iznosi 13.272,28 eura prema evidenciji kako slijedi:

|  |  |  |  |
| --- | --- | --- | --- |
| **R.br.** | **Vrsta primljenih instrumenata osiguranja** | **Broj primljenih instrumenata osiguranja** | **Ukupna vrijednost u kunama** |
| 1. | Bjanko zadužnica | 1 | 13.272,28 |
|  | **UKUPNO:** | **2** | **13.272,28** |

**Obvezna bilješka uz Bilancu: Popis sudskih sporova u tijeku**

VIDRA-Agencija za regionalni razvoj Virovitičko-podravske županije nema sudskih sporova u tijeku.

**Bilješke za izvještavanje o dospjelim i nedospjelim potraživanjima u bilanci**

**Bilješka broj 1**

Ukupna potraživanja iznose 199.386,86 eura od čega su 7.797,38 eura dospjela potraživanja i odnose se na nenaplaćeno potraživanje za koje je pokrenut ovršni postupak, a nedospjela potraživanja iznose 191.589,48 eura i odnose se na potraživanja za naknade koje se refundiraju u iznosu 250,35 eura (bolovanja na teret HZZO-a) i potraživanja za prihode proračunskih korisnika uplaćene u proračun u iznosu 191.339,13 eura (vlastiti prihodi na računu riznice).

Mjesto: Virovitica

Datum: 31. prosinca 2024. godine

Osoba za kontaktiranje: Monika Jurenac, mag.oec.

Telefon: 033/722-071

Zakonski predstavnik: Emina Kovač, mag.oec.

Zakonski predstavnik

(potpis)